方大鉉

方大鉉  ， 字君節 ， 號玉峽 ， 直隸安慶府桐城縣人 。 明朝政治人物 。 理學大家方學漸次子 、 方大鎮弟 ， 方以智叔祖 。 萬曆四十一年 （ 1613年 ） 癸丑科二甲第七名進士 。 授刑部主事 ， 梃擊案起 ， 同官王之採欲窮究其事 ， 大鉉抱牘從大司寇後 ， 泣而止之 ， 保全甚衆 。 四十三年乙卯 （ 1615年 ） 奔父喪 ， 結廬玉龍峽 ， 三年不入城市 。 服闋 ， 起補戶部主事 ， 未幾卒於燕京府邸 。 大鉉工於詩歌 、 古文辭 ， 才氣縱橫 ， 典雅贍麗 ， 動數千言 。 所著有 《 聽峽齋草 》 、 《 搴蘭館集 》 六卷行於世 。 嗣子方孔一 ， 清遠縣知縣 。 所生子三 ： 孔文 、 孔矩 ， 諸生 ； 孔性 ， 早卒 。